புதுடெல்லி 2018 ஜூலை 5 ; டெல்லியின் புராரி பகுதியில் பவனேஷ் (வயது 50), அவரது சகோதரர் லலித் (45) ஆகிய இருவரும் தங்கள் தாய் நாராயண் தேவி (77) மற்றும் குடும்பத்தினருடன் ஒரே வீட்டில் வசித்து வந்தனர். பலசரக்கு வியாபாரம் மற்றும் தச்சுத்தொழில் செய்து வந்த இவர்கள், தங்கள் குடும்பத்தினருடன் வீட்டில் இறந்து கிடந்தது ஞாயிறு காலையில் கண்டுபிடிக்கப்பட்டது. அதன்படி 2 குழந்தைகள், 7 பெண்கள் உள்பட 11 பேர் மர்மமான முறையில் இறந்து கிடந்தனர். இதில் நாராயண் தேவி தரையில் பிணமாக கிடந்த நிலையில், மற்ற 10 பேரும் தூக்கில் பிணமாக தொங்கினர்.